CELEX: 61974CJ0048
Language: el
Date: 1974-12-10
Title: Απόφαση του Δικαστηρίου της 10ης Δεκεμβρίου 1974. # Charmasson κατά Ministre de l'économie et des finances. # Αίτηση για την έκδοση προδικαστικής αποφάσεως: Conseil d'Etat - Γαλλία. # Υπόθεση 48/74.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 10ης Δεκεμβρίου 1974 (
         *1
      )
   
   Αντικείμενο της υποθέσεως:
   Αίτηση του Conseil d'Etat de France, κατ' εφαρμογή του άρθρου 177 της Συνθήκης ΕΟΚ, για την έκδοση προδικαστικής αποφάσεως, ως προς την ερμηνεία των άρθρων 33, 43, 45 και 46 της Συνθήκης ΕΟΚ σε θέματα εθνικών οργανώσεων της αγοράς.
   Διατακτικό της αποφάσεως:
   ΤΟ ΔΙΚΑΣΤΗΡΙΟ
   αποφαίνεται:
   
            1)
         
         
            Ναι μεν η εθνική οργάνωση της αγοράς που υφίστατο κατά το χρόνο ενάρξεως ισχύος της Συνθήκης μπορούσε, κατά τη μεταβατική περίοδο, να αποτελέσει εμπόδιο στην εφαρμογή του άρθρου 33 της Συνθήκης, εφόσον η εφαρμογή του μπορούσε να θίξει την καλή λειτουργία της αγοράς, αυτό όμως δεν μπορεί να συμβεί μετά τη λήξη αυτής της περιόδου, μετά την οποία οι διατάξεις του άρθρου 33 πρέπει να παράγουν τα πλήρη αποτελέσματά τους.
         
      
            2)
         
         
            Η εθνική οργάνωση ορίζεται ως το σύνολο των νομικών μέσων που θέτουν υπό τον έλεγχο της δημοσίας αρχής τη ρύθμιση της αγοράς των οικείων προϊόντων, προκειμένου — με αύξηση της παραγωγικότητας και με τη μεγίστη δυνατή απασχόληση των συντελεστών της παραγωγής — ιδίως του εργατικού δυναμικού, να εξασφαλίζεται δίκαιο βιοτικό επίπεδο των παραγωγών, η σταθεροποίηση των αγορών, ο εφοδιασμός των καταναλωτών και λογικές τιμές των προσφερομένων στους καταναλωτές αγαθών. Δεν μπορεί να καλύψει τις προϋποθέσεις αυτές η διατήρηση, μετά τη λήξη της μεταβατικής περιόδου ενός απλού συστήματος ποσοστώσεων.
         
      Πρόταση του γενικού εισαγγελέα:
   Πρότεινε να δοθεί επί του πρώτου ερωτήματος απάντηση ταυτιζόμενη, κατά βάση, με το διατακτικό και στο δεύτερο ερώτημα η απάντηση ότι: τα χαρακτηριστικά που προσδιόριζαν μια τέτοια εθνική οργάνωση αγοράς ήταν ότι έπρεπε να περιλαμβάνει σύνολο μέτρων θεσπιζόμενων από το κράτος ή τους ίδιους τους ενδιαφερομένους παραγωγούς και εμπόρους που να έβαιναν πέραν της απλής επιβολής ποσοστώσεων, δασμών ή αυτών των δύο μέτρων συγχρόνως με σκοπό να ελέγχουν ή να ρυθμίζουν την αγορά και, ειδικότερα, να παρέχουν εγγυήσεις για την απασχόληση και το βιοτικό επίπεδο των παραγωγών αυτών.
   (
         *1
      )	Γλώσσα διαδικασίας: η γαλλική.